***Csongrád Városi Önkormányzat Polgármesterének***

# *14/2020. (III. 27.) rendelete*

***a közterületek rendeltetéstől eltérő célú használatának szabályairól és díjairól szóló***

***4/2014.(II. 24.) önkormányzati rendelet módosításáról***

Az Alaptörvény 32. cikk (2) bekezdésében meghatározott eredeti jogalkotói hatáskörében, valamint a katasztrófavédelemről szóló 2011. évi CXXVIII. törvény 46. § (4) bekezdésében foglalt hatáskörében, és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a Polgármester az alábbi rendeletet alkotja:

**1. §** A rendelet 10.§-a a következő (1a) bekezdéssel egészül ki:

*„10.§ (1a) Nem kell közterület-használati díjat fizetnie az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről szóló 46/2020. (III. 16.) Korm. rendelet 1.§ és 6.§-ában foglalt üzletek**nek a közterület e rendelet 4.§-ában foglalt rendeltetéstől eltérő igénybevétele során, 2020. március 16. napjától 2020. december 31. napjáig.*

**2.§** A rendelet 16.§-a a következő (3) bekezdéssel egészül ki:

*„(3) A rendelet 10.§ (1a) bekezdését a folyamatban lévő ügyekben és az érvényes közterület-használati engedéllyel rendelkező üzletek esetében is alkalmazni kell.”*

**3.§** A rendelet a következő 17/A.§-al egészül ki:

(1) 2021. január 1. napján hatályát veszti a 10.§ (1a) bekezdése és 16.§ (3) bekezdése.

(2) Ezen § 2021. január 1. napján veszti hatályát.

**4.§** Ez a rendelet a kihirdetést követő napon lép hatályba és az azt követő napon hatályát veszti.

 Bedő Tamás polgármester

**Záradék:**

A rendelet kihirdetésének napja: 2020. március 27.

 Dr. Juhász László jegyző

**INDOKOLÁS**

**1.§ -2.§**

A módosítás célja az élet- és vagyonbiztonságot veszélyeztető tömeges megbetegedést okozó humánjárvány megelőzése, illetve következményeinek elhárítása, a magyar állampolgárok egészségének és életének megóvása érdekében elrendelt veszélyhelyzet során teendő intézkedésekről (III.) szóló 46/2020. (III. 16.) Korm. rendelet 1.§-a és 6.§-ában foglalt korlátozással és/vagy tilalommal érintett üzletek gazdasági és adminisztrációs terheinek csökkentése 2020. március 16. napjától 2020. december 31. napjáig.